laion/Wikipedia-Exotic huggingface dataset:
אקסום (להקה)

אקסום הוא הרכב היפ הופ ודאנסהול ישראלי מנתניה. חברי ההרכב הם ראובן אראגיי (טדרוס) וגילאור יהודה (ג'קסון). ההרכב "אקסום" התפרסם לראשונה ב-2007 כאשר התארח באלבומם של פלד ואורטגה, "ממשיכים לבעוט" בשיר "צ'ק וואן טו", לצד איתי לוקץ'. ב-2008 הוציאו חברי ההרכב את שירם הראשון, "הקשיבו נא", שהיווה סינגל ראשון מתוך אלבום הבכורה שלהם. ב-2009 הוציאו חברי ההרכב את אלבום הבכורה שלהם. האלבום כולל הופעות אורח של פלד, אורטגה, נצ'י נצ' ועוד. האלבום כלל בתוכו את הסינגלים "פתאום באנו", "אחלה קומבינה" ו-"פרחה", שזכו להצלחה רבה. ב-2010 הוציאו חברי ההרכב חידוש לשירו של אלון אולארצ'יק, "בחור חדש". השיר שימש כפתיח לסדרה "עבודה ערבית". ב-2015 ההרכב השתתף בסופרגרופ "קבינט" לצד פלד ואורטגה וכהן@מושון. ב-2017 ההרכב התארח בשיר "תרקדי" של עומרי 69 סגל לצדם של רון נשר, בומרנג, לוקץ', דנידין וג'הבי. ב-2018 השתתפו חברי ההרכב בעונה החמישית של תוכנית המציאות "הכוכב הבא לאירוויזיון", וביצעו בה את שירם "ארנבת". 2009: אקסום אקסום, ברשת החברתית פייסבוק אקסום, ברשת החברתית אינסטגרם אקסום, באתר אפל מיוזיק (באנגלית) אקסום, באתר ספוטיפיי אקסום, באתר Discogs (באנגלית) נויה כוכבי, אקסום: היפ הופ מפלורנטין פינת ג'מאייקה, באתר הארץ, 28 ביולי 2009 אקסום / אקסום | | חנות הליקון | להורדה | לרכישה, באתר הליקון (ארכיון) נויה כוכבי, אקסום: היפ הופ מפלורנטין פינת ג'מאייקה, באתר הארץ, 28 ביולי 2009 האזינו: אקסום חוזרים עם שיר חדש, באתר הארץ, 15 במרץ 2012 קטעי ההיפ הופ הטובים - בהמלצת הקבינט, באתר ‏מאקו‏, 11 בדצמבר 2015 טובים השניים: צמד "אקסום" עשו את זה ובגדול, באתר ‏מאקו‏, 11 בדצמבר 2017
Feel Me

Feel Me (בעברית: תרגיש אותי) הוא סינגל שיווקי שהוקלט על ידי הזמרת-יוצרת האמריקאית, סלינה גומז. השיר יצא לאור לכבוד צאת אלבום האולפן השלישי של גומז Rare, ב-21 בפברואר 2020, על ידי חברת התקליטים אינטרסקופ רקורדס. בפחות מיממה, צבר האודיו של השיר קרוב לשני מיליון צפיות. השיר נכתב על ידי סלינה גומז, ליסה סקינטה, פיל שאוי, ג'ונתן מילס, קרטיס מקנזי, אמר מליק, יעקב כשר ורוס גולן והופק על ידי מקנזי, פיל פבר וג'יי מילס. במקור, הוקלט השיר בשנת 2016, בסמוך לצאת אלבומה השני Revival, אך הוחלט להוציא אותי ארבע שנים לאחר מכן. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-58 מיליון השמעות. טרם יצא הווידאו קליפ המלא של השיר, העלתה סלינה גומז לערוץ היוטיוב שלה את קליפ המילים הרשמי של השיר. נכון לפברואר 2020, מונה הצפיות של קליפ המילים עומד על קרוב ל-2 מיליון צפיות. מידע על היצירה "Feel Me" באתר מיוזיק בריינז מידע על הסינגל "Feel Me" באתר מיוזיק בריינז סרטון השיר "Feel Me" באתר יוטיוב סלינה גומז, ליסה סקינטה, פיל שאוי, ג'ונתן מילס, קרטיס מקנזי, אמר מליק, יעקב כשר, רוס גולן Feel Me Selena Gomez Releases Fan-Favorite Track, 'Feel Me': Listen, Billboard Althea Legaspi, Althea Legaspi, Selena Gomez Will Not be Forgotten in 'Feel Me', Rolling Stone, ‏2020-02-21 (באנגלית) Madeline Roth, Selena Gomez Releases Fan-Favorite Track 'Feel Me': 'You Asked And I Listened', MTV News (באנגלית) Try the TIDAL Web Player, listen.tidal.com (באנגלית) Feel Me, נבדק ב-2020-02-22 chart data, .@selenagomez's "Feel Me" has now sold over 100,000 units in the US., @chartdata, ‏2020T19:57 (באנגלית) Singles to Radio, The Music Network
פרנץ' מונטנה

כרים ח'רבוש (באנגלית: Karim Kharbouch; בערבית: كريم خربوش; נולד ב-9 בנובמבר 1984), ידוע בשם הבמה פרנץ' מונטנה (French Montana), הוא ראפר, זמר ופזמונאי מרוקאי-אמריקאי. פרנץ' מונטנה נולד וגדל בקזבלנקה, מרוקו. היגר לארצות הברית עם משפחתו כשהיה בן 13. ב-4 בספטמבר 2007 הוציא את מיקסטייפ הבכורה שלו, French Revolution Vol. 1. הסינגל המוביל מתוך המיקסטייפ, "Choppa Choppa Down", היה לפריצת הדרך הראשונה שלו. ב-21 במאי 2013 הוציא את אלבום הבכורה שלו, Excuse My French. האלבום הגיע בשיאו למקום הראשון במצעד שירי ה-R&B/היפ הופ ומצעד שירי הראפ. ביולי 2017 הוציא מונטנה את אלבום האולפן השני שלו, Jungle Rules, שהגיע למקום השלישי בבילבורד 200. הסינגל המוביל מתוך האלבום, "Unforgettable",בו משתתף סוואה לי, הפך לשיר הראשון של מונטנה כאמן מוביל שהגיע לעשירייה המובילה בבילבורד הוט 100. ב-6 בדצמבר 2019 הוציא את אלבומו השלישי, Montana. 2013: Excuse My French 2017: Jungle Rules 2019: Montana מדיה וקבצים בנושא פרנץ' מונטנה בוויקישיתוף אתר האינטרנט הרשמי של פרנץ' מונטנה (באנגלית) פרנץ' מונטנה, ברשת החברתית פייסבוק פרנץ' מונטנה, ברשת החברתית אקס (טוויטר) פרנץ' מונטנה, ברשת החברתית אינסטגרם פרנץ' מונטנה, ברשת החברתית טיקטוק פרנץ' מונטנה, סרטונים בערוץ היוטיוב פרנץ' מונטנה, במסד הנתונים הקולנועיים IMDb (באנגלית) פרנץ' מונטנה, באתר אפל מיוזיק (באנגלית) פרנץ' מונטנה, באתר ספוטיפיי פרנץ' מונטנה, באתר סאונדקלאוד (באנגלית) פרנץ' מונטנה, באתר Last.fm (באנגלית) פרנץ' מונטנה, באתר AllMusic (באנגלית) פרנץ' מונטנה, באתר MusicBrainz (באנגלית) פרנץ' מונטנה, באתר דיזר פרנץ' מונטנה, באתר Discogs (באנגלית) פרנץ' מונטנה, באתר Songkick (באנגלית) פרנץ' מונטנה, באתר Genius פרנץ' מונטנה, באתר טיידל (באנגלית) Interview W/ French Montana – stupidDOPE, web.archive.org, ‏2016-03-26 allmixtapes.com - allmixtapes Resources and Information. This website is for sale!, allmixtapes.com French Montana, Billboard French Montana Chart History, Billboard HipHopDX- https://hiphopdx.com, French Montana Drops 'Montana' Album Featuring Drake, Cardi B, Travis Scott & More, HipHopDX, ‏2019-12-05
מגדל בלקפול

מגדל בלקפול (באנגלית: Blackpool Tower) הוא מגדל ברזל בעיר בלקפול באנגליה, המתנשא לגובה של 158 מטרים. המגדל נבנה בהשראת מגדל אייפל בפריז, ונפתח לציבור ב-14 במאי 1894. בעת שנחנך היה למגדל הגבוה ביותר בכל האימפריה הבריטית והמושבות שלה. בניית המגדל החלה בשנת 1890, על ידי "חברת מגדל בלקפול" (Blackpool Tower Company) שהוקמה על ידי התאגיד הלונדוני Standard Contract & Debenture Corporation. החברה רכשה את השטח עליו בנוי המגדל במרכז הטיילת של העיר, כדי לבנות במקום העתק של מגדל אייפל שנחנך בפריז בשנה הקודמת. תפקיד מנכ"ל חברת המגדל הוצע לג'ון ביקרסטאף, ראש עיריית בלקפול, והתאגיד החל למכור את מניות החברה ביולי 1891, תוך שהחברה שמרה לעצמה 30,000 מניות בשווי של פאונד אחד, וכן הציעה במקביל לציבור מניות בשווי 150,000 פאונד. אף על פי כן, בתחילה הצליחה החברה למכור רק כשני שלישים מהמניות שיועדו לציבור, מה שאילץ אותה לבקש תרומה גבוהה יותר מבעלי המניות הקיימים לצורך מימון הפרויקט, אך מצבו הכלכלי הגרוע של התאגיד שתחתיו הייתה החברה המשיך להחריף ומחירי המניות נחתכו בכמעט ממחצית שוויין, דבר שהוביל לכך שאף התאגיד עצמו לא היה מסוגל לממן את חלקו בבנייה. לבסוף, כדי למנוע את קריסתו האפשרית של המיזם, החליט ראש העיר ביקרסטאף לרכוש בעצמו את כל המניות שלא נמכרו ונותרו זמינות (מניות בשווי של כ-20,000 פאונד, כאשר במקור החזיק בבעלותו מניות בשווי של 500 פאונד בלבד) ובנוסף לכך כיסה גם את כל התחייבויות המניות של התאגיד. המגדל עוצב על ידי ג'יימס מקסוול וצ'ארלס טוק, שני ארכיטקטים בני מחוז לנקשייר, שמתו בטרם נפתח המגדל לציבור. ביום 29 בספטמבר 1891 הניחו השניים את אבן הפינה באופן רשמי. לצורך בניית המגדל והבסיס שלו, נעשה שימוש בכ-5 מיליון לבני אקרינגטון, 3,534 טונות של פלדה ו-358 טונות של ברזל יצוק. עם חניכת המגדל במאי 1894, התברר כי ההשקעה המאסיבית בבנייתו (שהסתכמה בקרוב ל-290,000 פאונד) השתלמה, כאשר בשנת 1896 הרוויחה החברה בסביבות ה-30,000 פאונד. ב-22 ביוני 1897 פרצה שרפה בקומת התצפית של המגדל, שעל פי הדיווחים נצפתה ממרחק של 50 מיילים (כ-80 קילומטרים) מהעיר. רציף התצפית נהרס לגמרי ועלויות הזנק שנגרם למגדל הוערכו בכ-30,000 פאונד. במהלך שלושים השנים הראשונות מהקמתו, המגדל לא נצבע מחדש והחליד, דבר שהוביל לדרישה ציבורית להורסו. לבסוף, הוחלט לבנות אותו מחדש במקום זאת, וכל עבודות הפלדה במבנה הוחלפו וחודשו בין השנים 1920 ל-1924. המגדל הוא העתק מוקטן בגובה 170 מטר לעומת 324 מטר, של מגדל אייפל ומכונה לעיתים "מגדל אייפל לעניים". בבסיס המגדל פועל קרקס המכונה "קרקס המגדל" (The Tower Circus). הקרקס נפתח לראשונה עם פתיחתו של המגדל לציבור, ב-14 במאי 1894 ופעיל ברציפות עד היום. הארנה של הקרקס, שמתפרשת על רוחב של 110X110 רגל ומכילה מקומות ישיבה ל-1,300 איש, נחשבת לזירת הקרקס הקבועה הישנה בעולם. עד שנת 1990 מופעי הקרקס כללו הופעות של בעלי חיים ביניהם פילים, אריות, טיגריסים ודובי קוטב. המגדל מהווה סמל של העיר. כדי לפרסם את התיירות לעיר, עוצב באמצע שנות ה-60 אוטובוס שקדמתו היה בצורת מגדל בלקפול, שנסע ברחבי אירופה כדי לעודד תיירות לבלקפול. מדיה וקבצים בנושא מגדל בלקפול בוויקישיתוף אתר האינטרנט הרשמי של מגדל בלקפול (באנגלית) עיר האורות האנגלית, מעריב, 22 באוגוסט 1979 יומו של וילסון, דבר, 29 בספטמבר 1965 מגדל נודד ברחבי אירופה, הצופה, 9 במרץ 1965
אגם קולד (אלברטה)

אגם קולד (באנגלית: Cold Lake; מילולית: אגם קור; נהגה "קולד לייק"; בצרפתית: lac Cold) הוא אגם גדול על הגבול בין פרובינציית אלברטה לפרובינציית ססקצ'ואן שבקנדה. שטחו של האגם 373 קילומטרים רבועים (מהם 248 קילומטרים רבועים באלברטה). האגם הוא מהעמוקים באגמי אלברטה - עומקו המרבי - 99.1 מטרים; עומקו הממוצע של האגם - 49.9 מטרים. האגם מנקז שטח של 6,140 קילומטרים רבועים. באגם 24 מיני דגים שונים, והוא אתר דייג קרח. העיר קולד לייק (הקרויה על שם האגם) ממוקמת לגדת האגם. למעט גדתו הימנית של האגם (מיקומה של העיר), יתר גדות האגם מוגנות בשמורות טבע - הפארק הפרובינציאלי קולד לייק (באלברטה), והפארק הפרובינציאלי מדואו לייק (בססקצ'ואן). כמו כן לגדות האגם שתי שמורות של האומות הראשונות (שמורת קולד לייק 149 A - בגדה המערבית של האגם; ושמורת קולד לייק 149 B - לגדה הדרומית של האגם); נכון לשנת 1984 בשמורה מתגוררים 1,045 מבני האומות הראשונות. נהר מארטינו זורם מאגם פרימרוז ונשפך אל אגם קולד; האגם נשפך אל נהר קולד ונהר ווטרהן (שהוא יובל מרכזי של נהר ביבר). אומת הצ'יפוויאן אשר צדה סביב האגם קראה לאגם "אגם הדגים הגדולים". אומת הקרי (אומות ראשונות) וסוחרי פרוות אירופאים אשר צדו באזור קראו לאגם "אגם קולדווטר" ("אגם מים קרים") - ובשם זה האגם מופיע במפה משנת 1790. סביב האגם התגוררו שבטי בלקפוט והסלאווי. בראשית המאה ה-18, שבט הקרי גרש שבטים אלה, במטרה לתפוס שטחי ציד, על מנת לסחור עם סוחרי הפרוות. בשנת 1876 הוקמה שמורת האומות הראשונות באזור האגם (שמורה 149). בשנת 1909 הוקמה שמורה נוספת (149A) ובשנת 1911 הוקמה שמורה שלישית (149B). הסקר הראשון הרשמי של אזור האגם בוצע בשנת 1900. סקר נוסף נערך בשנת 1909 וכן בשנת 1914. בעקבות סקרים אלה הוקם היישוב קולד לייק. ישוב זה הפך לכפר בשנת 1953 והוכר כעיר בשנת 1955. האגם משמש כאתר תיירות: סביב האגם, בשטחי הפארקים הפרובינציאליים, אתרי מחנאות, דיג, חופי רחצה, פעילות ספורט ימי (שיט בסירות ובקאנו), מסלולי הליכה, ומסלולי סקי. מדיה וקבצים בנושא אגם קולד בוויקישיתוף אתר רשמי - אגם קולד באתר ממשלת אלברטה אגם קולד ב"אטלס האגמים של אלברטה" אתר רשמי - האומות הראשונות של אגם קולד אתר הפארק הפרובינציאלי מדואו לייק תחזית מזג אוויר עדכנית עבור אגם קולד אגם קולד - מידע גאוגרפי והיסטורי - ב"אטלס האגמים של אלברטה" אגם קולד באתר ממשלת אלברטה פעילות פנאי ונפוש בפארק הפרובינציאלי מדואו לייק
החלון הסגלגל

הַחַלּוֹן הַסְּגַלְגַּל או חַלּוֹן הַפְּרוֹזְדּוֹר (באנגלית: The oval window או fenestra vestibuli) החלון הסגלגל הוא קרום המכסה את הפתח של האוזן הפנימית מכיוון האוזן התיכונה, אשר מהווה את מקום המפגש בין האוזן התיכונה לאוזן הפנימית. תנודות גלי הקול, אשר הן בעצם שינויים מחזוריים בזמן בלחץ האוויר, פוגעות בעור התוף ומועברות דרך שלוש עצמות האוזן התיכונה אל האוזן הפנימית. העצם האחרונה בשלשה, עצם הארכובה, מעבירה לוחצת במחזוריות של גלי הקול על החלון הסגלגל ומזיזה באמצעות כך את הנוזל בתוך שבלול האוזן. לחיצות עצם הסדן מפעילות לחץ הגבוה פי עשרה מלחץ האוויר אשר פגע בעור התוף. תרשים מתוך הספר האנטומיה של גריי המתאר את מבנה השבלול בו ניתן לראות את החלון הסגלגל תמונה של שלושת עצמות האוזן התיכונה ניתן לראות בתמונה התחתונה את עצם הארכובה המסומנת במספר 15 מונחת על החלון הסגלגל. מערכת השמיעה התמרה חושית תא שערה מגבר ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
דוב מינימוס

דוב מינימוס (שם מדעי: Ursus minimus) הוא מין נכחד של טורף ממשפחת הדוביים, שחי באירופה של הפליוקן והפליסטוקן שלפני 5.3 עד 1.8 מיליון שנה מהיום. המין נחשב לקדום ביותר מבני הסוג דוב, והוא הוגדר לראשונה ב-1827 משמעות שמו הוא: "קטן". דוב זה התגלה ברחבי אירופה מחופי הים השחור של רוסיה ואוקראינה, מערבה עד צרפת ודרומה עד איטליה. הוא היה אביו הקדום של המין דוב אטרוסכוס שחפף עימו בתחומי מחייתו והיה מעט גדול יותר. כפי ששמו מרמז דוב זה היה קטן יחסית לדובים החיים והיה דומה במראהו לדוב שחור אסייתי. קשה מאוד להבדיל בין העצמות של שני המינים למעט גילם הקדום יותר. הוא הזכיר מעט גם דוב מלאי בגודלו הקטן. הדוב הקדום היה בעל גולגולת קטנה באורך 25 סנטימטרים ומערכת שיניים שכללה מלתעות גדולות בעלות כתרים רחבים וניבים וטוחנות קטנים יחסית אך מחודדים יותר. הטפרים שלו היו גדולים מאוד ובמבנה שלהם נראה שטיפס על עצים. הוא התפתח ממינים קדומים יותר כמו האורסאווס. הדוב הקדום חי ביערות של אירופה שהתקררה לאיטה עד לתקופת הקרח האחרונה, בה שלטו הקרחונים ביבשת. האקלים הקשה שהשתנה גרר שינויים במבנה גופו של הדוב ובעיקר במבנה שיניו שהותאמו ללעיסת מזון קשה יותר. במשך הפליסטוקן הוא נכחד והוחלף בדובים גדולים יותר. מדיה וקבצים בנושא דוב מינימוס בוויקישיתוף דוב מינימוס, באתר GBIF (באנגלית)
ג'יימס דובין

ג'יימס קוקרן דובין (באנגלית: James Cochran Dobbin ;‏ 17 בינואר 1814 – 4 באוגוסט 1857) היה עורך דין ופוליטיקאי אמריקאי, שכיהן כמזכיר הצי של ארצות הברית בין השנים 1853–1857. ג'יימס דובין נולד ב-17 בינואר 1814 בפאייטוויל, קרוליינה הצפונית. סבו היה חבר הקונגרס ג'יימס קוקרן. דובין למד בבית הספר המקומי ובבית הספר ויליאם בינגהאם ובהמשך למד באוניברסיטת קרוליינה הצפונית בצ'אפל היל, שם סיים את לימודיו ב-1832. בעת לימודיו הוא היה חבר באגודה פילנתרופית. הוא למד משפטים וב-1835 התקבל ללשכת עורכי הדין והחל לעסוק בעריכת דין בעיר הולדתו. בהמשך היה דובין מעורב בפוליטיקה ונבחר לבית הנבחרים של ארצות הברית כנציג המפלגה הדמוקרטית וכיהן בו בין השנים 1845–1847. בשנים 1848, 1850 ו-1852 הוא כיהן כחבר בית הנבחרים של קרוליינה הצפונית וב-1850 הוא היה יושב ראש הבית. ב-1852 הוא היה נציג לוועידה הארצית של המפלגה הדמוקרטית, שם הוא סייע להבטחת מועמדותו לנשיאות של מי שנחשב ל"סוס שחור", פרנקלין פירס. כשנבחר פירס כנשיא הוא מינה את דובין כמזכיר הצי כגמול על שירותיו במסע הבחירות. דובין האמין בצי כערובה לשלום והוא ביצע רפורמות בו בתחומים שונים. במהלך כהונתו נבנו 18 מהספינות הטובות בעולם מסוגן. בחסותו יצאה ליפן משלחתו של הקומודור מת'יו פרי שנחלה הצלחה ונחתם הסכם עם המדינה האסיאתית. הוא הורה ללוטננט איזק סטריין לפקד על המשלחת למיפוי וסקר מצר היבשה דריין כצעד מקדים לכריית תעלת פנמה לקישור האוקיינוס האטלנטי לאוקיינוס השקט. לאחר תום כהונתו כמזכיר הצי, הוא שב לפאייטוויל. ג'יימס דובין נפטר בעירו ב-4 באוגוסט 1857 ונטמן בבית הקברות קרוס קריק שבמקום. צי ארצות הברית הנציח את שמו בקריאת אוניית סיוע למשחתות על שמו. כלי שיט זה, שנכנס לשירות ב-1921, עגן בפרל הארבור בעת המתקפה שבצעו היפנים ב-1941. במקביל לתקיפת אוניות המערכה חיפשו הטייסים היפנים מטרות נוספות וניסו לתקוף את הדובין שעליה התנוסס דגל אדמירל, אך למעט נזקים מרסיסי פגזים היא לא ניזוקה. הספינה המשיכה בשירות במהלך מלחמת העולם השנייה עד שהוצאה מהשירות ב-1946. מדיה וקבצים בנושא ג'יימס דובין בוויקישיתוף ג'יימס דובין, באתר המדריך הביוגרפי של הקונגרס של ארצות הברית (באנגלית) ג'יימס דובין, באתר "Find a Grave" (באנגלית) Dobbin - Naval History and Heritage Command
אגם קולד

האם התכוונתם ל... ארצות הברית אגמי קולד – אגם במדינת נבאדה, שבארצות הברית אגם קולד (מינסוטה) – אגם במדינת מינסוטה, שבארצות הברית קנדה אגם קולד (אלברטה) – אגם על הגבול בין פרובינציית אלברטה ופרובינציית ססקצ'ואן, שבקנדה אגם קולד (אונטריו) – אגם בפרובינציית אונטריו, שבקנדה
אפרים תלמי

אפרים (יוסף) תַלמִי (30 בספטמבר 1905 - 7 בנובמבר 1982) היה סופר עברי, משורר ומתרגם, עיתונאי ועורך וסופר לילדים ולנוער ישראלי; אביו של מנחם תלמי. אפרים תלמי נולד בשנת 1905 בעיירה שרפץ שליד פלוצק בפולין למשפחת סוחרים זעירים, וקיבל חינוך דתי לאומי ב'חדר מתוקן'. להשלמת לימודיו יצא לסמינר למורים לוורשה הבירה. בעת לימודיו כבר היה פעיל בתנועת נוער ציונית. פרסומיו הראשונים נדפסו בתקופת לימודיו, בעברית, בדו-שבועון "הד הנוער", שיצא בוורשה. בשנת 1925, בהיותו כבן עשרים, עלה אפרים תלמי לארץ ישראל, ובשנותיו הראשונות בארץ היה פועל חקלאי ושומר שדות. הוא עבד בפרדסים של פתח תקווה ורמת גן, ושמר בכרמים. חוויות המפגש עם הארץ כשומר שימשו אותו לימים בכל יצירותיו. לאחר מכן עבד בעריכה בעיתונאות ובפקידות. בין השנים 1934–1947 ערך את "במחנה", ביטאון מחתרת "ההגנה", וכבר בשנת 1944 הצטרף ככתב וכעורך למערכת העיתון "דבר". כמה שנים שימש ככתב הצבאי של העיתון, ערך מדורים שונים, ובשנים 1956–1971 היה עורך שבועון הילדים של העיתון "דבר לילדים". הוא שימש בתפקידו עד שנת 1970, ופרסם בשבועון מאות רשימות, שירים וסיפורים לילדים, וכתבות בנושאי ידיעת ארץ ישראל. בשנת 1956 זכה תלמי בפרס סוקולוב לעיתונאות, ובשנת 1978 זכה בפרס יציב על תרומתו בתחום הספרות והעיתונאות לילדים. בעשרים השנים האחרונות לחייו פרסם תלמי אנתולוגיות רבות, לכסיקונים וספרי הדרכה, בשיתוף עם בנו מנחם תלמי. אפרים תלמי תרגם מיידיש ומאנגלית, ובין תרגומיו יצירותיהם של ד"ו פייק, הינדה לוי-ליסנר, מאשה שטוקר-פיוק, שלום עליכם, בוורלי קלירי ואחרים. נפטר בתל אביב ונקבר בבית עלמין קריית שאול בתל אביב. עיריית תל אביב קבעה לוחית זיכרון על ביתו ברחוב אלכסנדר ינאי 9. ברושים בליל (1941) אפרים איש חולדה (1943) אלף-בית (1944) בעמדה הקדמית (1948) שדות ירוקים (1953) מדן ועד אילת (1955) גלויות מן המולדת (1959) ישראל: דרכים ויישובם (1960) נופי מולדת (1961) טיול של חופש (1962) מי ומה במלחמת העצמאות (1965) כל הארץ: לכסיקון גאוגרפי של ישראל (1966)(במשותף עם מנחם תלמי) ירושלים והגדה המערבית (1967) פינות במולדת (1967) שירים לילדים טובים (1969) מי ומה בעשרים השנים (1969) תעלולים בפרדס (1970. פרס למדן) — פרקים נוסטלגיים-חייכניים בעלי רקע אוטוביוגרפי, המביאים את הקורא אל ימי החלוציות והעבודה בפרדסי רמת-גן. אותיות ומספרים (1970) ציפור האש (1970) — עיבודי אגדות. כל ארץ-ישראל (1971) אני אוהב לטייל (1974) חן הארץ (1974) מי ומה בהגנה ובמאבק (1975) הבה נטייל בארץ-ישראל (1976) לקסיקון ציוני (1976) מי ומה בשמירה ובהתגוננות (1978) גן ירוק (1980) מדיה וקבצים בנושא אפרים תלמי בוויקישיתוף רשימת המאמרים של אפרים תלמי באתר רמב"י דוד תדהר (עורך), "אפרים תלמי", באנציקלופדיה לחלוצי הישוב ובוניו, כרך ג (1949), עמ' 1229 אפרים תלמי, ב"לקסיקון הספרות העברית החדשה" הצצה לארכיון של אפרים תלמי, באתר מכון גנזים של אגודת הסופרים אפרים תלמי, באתר MusicBrainz (באנגלית) אפרים תלמי, דף שער בספרייה הלאומית אפרים תלמי, בלקסיקון הספרות העברית החדשה גילי איזיקוביץ, העיתונאי והסופר מנחם תלמי מת בגיל 91, באתר הארץ, 29 במרץ 2018
גדעון מנליס

גדעון מנליס (4 בינואר 1926 – 3 באוקטובר 1975) היה רופא קרדיולוג, יו"ר ארגון הרופאים עובדי המדינה (1970-1975), סגן יו"ר ההסתדרות הרפואית, הקים וניהל את המחלקה הפנימית ב' בית החולים הממשלתי בנהריה (1964-1975). בשנת 1975 נרצח על ידי מטופל בעת מילוי תפקידו בבית החולים. גדעון מנליס נולד בשנת 1926 בתל אביב. החל את לימודיו בבית הספר החקלאי "כדורי" ובהמשך למד בגימנסיה הרצליה. למד רפואה בז'נבה והשתלם בארצות הברית. בשנת 1950 עבד במחלקה הפנימית בבית החולים הממשלתי ביפו ובשנת 1963 התבקש לפתוח מחלקה פנימית בבית חולים פריפרי, בנהריה, שהיה אז בשלבי הקמה. בצד העבודה הקלינית וחינוך דור של רופאים, שלימים חלקם איישו תפקידים בכירים במערכת הבריאות, לימד ד"ר מנליס בפקולטה לרפואה בחיפה, פרסם מחקרים בכתבי-עת רפואיים, ביניהם עבודות בנושא טרשת העורקים אצל בני העדה הדרוזית. ד"ר מנליס היה פעיל בארגונים הרפואיים בישראל. בשנת 1969 יזם הקמה של ארגון רופאים נפרד, שייצג את האינטרסים של הרופאים עובדי המדינה. לאחר מאבק, הכיר משרד הבריאות בארגון הרופאים עובדי המדינה וד"ר מנליס כיהן כיו"ר הארגון עד להירצחו (1970 - 1975). בשנתיים הראשונות פעלו הוועדים בבתי-החולים בכפילות, הן בארגון רופאי המדינה והן כחלק מוועדי העובדים במסגרת ההסתדרות הכללית, עד שהודיעו סופית על התנתקותם. לאחר הקמתו, קיבל הארגון מעמד עצמאי בהסכמים עם משרד הבריאות, האוצר ונציבות שירות המדינה. ביום שישי, 3 באוקטובר 1975, בשעת צהריים נקרא ד"ר מנליס, מנהל המחלקה הפנימית, לבדוק חולה כבן 62 שהגיע למיון בבית החולים בנהריה. במהלך הבדיקה, בשעה שהפנה את מבטו אל מכשיר הא.ק.ג., ירה בו המטופל בבית החזה. מנליס נותח במשך שעות, גם על ידי רופאים שהגיעו מבית החולים רמב"ם בחיפה, אך המאמצים להצילו לא צלחו. הרוצח, ברוניסלב לב, אז תושב נהריה, אמר בחקירתו, שלקח אקדח מתוך כוונה שאם לא יאשפזו אותו יהרוג את הרופא, וטען שהרופא לא עזר לו להבריא מלוקמיה. אף על פי שהרוצח היה מאושפז בעבר בבית החולים לחולי נפש במזרע, ניתן לו רישיון להחזיק אקדח והוא עבד בשמירה בתקופה שלפני הרצח. הוא נשפט למאסר עולם וריצה את מלוא תקופת העונש. ד"ר מנליס השאיר אשה, ד"ר יהודית מנליס, מנהלת היחידה הנוירולוגית בבית החולים בנהריה באותה עת, שלוש בנות ובן. בניין מרפאות החוץ בבית החולים בנהריה נקרא על שם ד"ר גדעון מנליס. בעקבות פעילותו ותרומתו המשמעותית לרפואה ולרופאים בארץ, החליטה ההסתדרות הרפואית בישראל (הר"י) להנציח את שמו של ד"ר מנליס, על ידי הענקת מלגה פעם בשנה לרופא/ה היוצאים להתמחות מחוץ לישראל. סופרי "דבר", ד"ר גדעון מנליס נרצח בידי חולה בשעת בדיקה בנהריה, 5/10/1975, דבר יהודה גורן, בן 72 - למאסר עולם על רצח ד"ר מנליס, 16/01/1976, מעריב בית החולים – המשך נהריה, תולדות נהריה דברים לזכרו שנשא לזכרו פרופ' שאול שאשא, מתלמידיו ולימים מנהל בית החולים הממשלתי בנהריה, בטקס חלוקת מלגה על שמו ההסתדרות הרפואית בישראל, מלגות לרופאים היוצאים להשתלמות בחו"ל דן אבן ואילן מציק, שר הבריאות: ללא ענישה חמורה יימשכו תקיפות הרופאים, 29/5/2008, nrg בית חולים נהריה פיקיוויקי מאגר התמונות של ישראל יהודה שיף ודני דור, 1975 אוקטובר נובמבר דצמבר, ישראל 50, תל אביב: אלפא תקשורת, 1977
רכס סיקל (אנטארקטיקה)

רכס סיקל (באנגלית: Sickle Ridge; מילולית: רכס מגל, על שם צורתו) הוא רכס הרים בארץ ויקטוריה שבמזרח אנטארקטיקה. אורכו 8 קילומטרים, וגובהו 2,600 מטרים מעל גובה פני הים. בקצהו הדרומי מצויה רמת מארקריי. הרכס נחקר בעונת המחקר (הקיץ האוסטרלי) 1987–1988 על ידי אלן שרווד (Alan Sherwood) גאולוג של הוועדה הגאוגרפית של ניו זילנד (New Zealand Geographic Board). שמו של הרכס ניתן לו על ידי הוועדה הגאוגרפית של ניו זילנד. הרכס נקרא על שם צורתו - צורת מגל. רכס סיקל - מידע גאוגרפי והיסטורי באתר הסקר הגאולוגי של ארצות הברית רכס סיקל באתר הגאזט האנטארקטי של ממשלת ניו זילנד רכס סיקל באתר הגאזט האנטארקטי של ממשלת אוסטרליה רכס סיקל באתר הגאזט האנטארקטי המשווה SCAR של ממשלת אוסטרליה תחזית מזג אוויר עדכנית ארוכת טווח עבור רכס סיקל מזג אוויר נוכחי עדכני ברכס סיקל תחזית מזג אוויר עדכנית ארוכת טווח עבור רכס סיקל נתוני מזג אוויר היסטוריים עבור רכס סיקל מידע גאוגרפי
שפריץ

שפריץ (Spritz), מוכר גם כאפרול שפריץ, הוא קוקטייל אלכוהולי ששורשיו במחוז ונטו שבאיטליה. מוכר רשמית על ידי איגוד הברמנים הבינלאומי. זהו אפריטיף, אשר עשוי בגרסתו הנפוצה מפרוסקו מעורבב עם אפרול ומי סודה. למשקה גרסאות נוספות. שפריץ עם קמפרי במקום אפרול נקרא "שפריץ מריר". לעיתים מוסיפים לו גם צ'ינאר – ליקר אפריטיף איטלקי מתוצרת קבוצת קמפרי. נהוג להגישו עם קרח, פלח תפוז (או כל פרי הדר אחר) ולעיתים גם זית. המשקה פופולרי בעיקר במחוזות צפון איטליה. ערך מורחב – שפריצר במזרח אירופה (בעיקר ברומניה, מולדובה והונגריה) קיימת גרסה שונה של המשקה, אשר מורכבת מיין מקומי או גרמני. יינות אלו מכילים לעיתים מעט פחמן דו-חמצני, אשר גורם ליין לתסוס. דבר זה נקרא בפי יוצאי מזרח אירופה "שפריץ", על שם יין הנתזים הנוצר כתוצאה מכך. (בגרמנית: שפריץ - נתז). כשהוא מופיע בצורתו הטבעית, הפחמן מעיד על כך שהבקבוק לא נחשף לחמצן ולא נפגם. ניתן ליצור שפריץ גם על ידי הוספה מלאכותית של פחמן דו-חמצני בזמן הביקבוק. בישראל של שנות ה-60 נהגו יוצאי מזרח אירופה להכין את המשקה מיין לבן מסוג כרמל הוק (יקבי כרמל מזרחי) המעורבב עם מי סודה מסיפון או מסיפולוקס . Spritz, International Bartenders Association "שפריץ" בקיוסקים, חרות 15 בספטמבר 1953 מה יש? שפריץ לא נאה לכם?, כלבו, 30 במאי 2014
רמת מארקריי

רמת מארקריי (באנגלית: Murcray Heights) היא רמה הררית המהווה מקבץ של פסגות, בקצה הדרומי של רכס סיקל, ברכס החברה המלכותית, בארץ ויקטוריה, שבאנטארקטיקה. שיא גובהן של הרמות 3,091 מטרים מעל פני הים. הרמה קרויה על שם האחים מארקריי: דייוויד ג'י. מארקריי (David G. Murcray); פרנק ה. מארקריי (David G. Murcray); ו-פרנק ג'י. מארקריי (David G. Murcray), מאוניברסיטת דנוור שבארצות הברית, שהתמחו בחקר אנטארקטיקה באמצעות בספקטרוסקופיית אינפרא -אדום. רמת מארקריי באתר הסקר הגאולוגי של ארצות הברית רמת מארקריי באתר הגאזט האנטארקטי של ממשלת אוסטרליה רמת מארקריי באתר הגאזט האנטארקטי המשווה SCAR של ממשלת אוסטרליה תצלום לוויין של אזור רמת מארקריי גאזט השמות האנטארקטיים הרשמי של ממשלת ניו זילנד מידע גאוגרפי והיסטורי
רידג'בק תאילנדי

רידג'בק תאילנדי (באנגלית: Thai Ridgeback) הוא כלב שרירי בגודל בינוני, שמוצאו מתאילנד. שמו נגזר מהפס האופייני שעל גבו הנוצר על ידי שיער הצומח בכיוון ההפוך. הרידג'בק התאילנדי הוא כלב פאריה נחשב לכלב אינטליגנטי, נאמן, חזק ואמיץ. מקורו של הרידג'בק התאילנדי אינו מתועד, אך הגזע פותח במזרח תאילנד. מדיה וקבצים בנושא רידג'בק תאילנדי בוויקישיתוף ערך זה הוא קצרמר בנושא יונקים ובנושא תאילנד. אתם מוזמנים לתרום לוויקיפדיה ולהרחיב אותו.